Netherlands ຮຽກຕົວ ເຈົ້າໜ້າທີ່ສືບສວນ ເຮືອບິນມາເລເຊຍຕົກ ກັບຄືນປະເທດ (ວີດີໂອ/ສະໄລດ໌)
ນາຍົກລັດຖະມົນຕີ Rutte ກ່າວວ່າ ການສູ້ລົບກັນ ໃກ້ກັບບ່ອນເຮືອບິນຕົກ ເປັນອັນຕະລາຍຫຼາຍໂພດ ຕໍ່ການດຳເນີນການສືບສວນຕໍ່ໄປ.
ນາຍົກລັດຖະມົນຕີ Netherlands ທ່ານ Mark Rutte ໄດ້ຮຽກ ຕົວ ພວກເຈົ້າໜ້າທີ່ສືບສວນສອບສວນ ກ່ຽວກັບເຮືອບິນໂດຍ ສານຂອງມາເລເຊຍທີ່ຖືກຍິງຕົກ ໃນພາກຕາເວັນອອກຂອງ ຢູເຄຣນນັ້ນ ກັບຄືນປະເທດ ໂດຍໃຫ້ເຫດຜົນວ່າ ການສູ້ລົບກັນ ຢູ່ໃກ້ໆກັບບ່ອນເຮືອບິນຕົກນັ້ນ ເຮັດໃຫ້ການດຳເນີນການສືບ ສວນສອບສວນຕໍ່ໄປ ເປັນອັນຕະລາຍຫຼາຍໂພດ ໃນການຖະແຫຼງດັ່ງກ່າວໃນວັນພຸດວານນີ້ທີ່ນະຄອນຫຼວງ Hague ນັ້ນ ທ່ານ Rutte ບໍ່ໄດ້ບອກກຳນົດເວລາທີ່ຈະຮື້ຟື້ນ ການຊອກຫາຊາກສົບຂອງພວກທີ່ໄດ້ຮັບເຄາະຮ້າຍຄືນໃໝ່ ທ່ານພຽງແຕ່ກ່າວວ່າ ການຊອກຄົ້ນຈະດຳເນີນຕໍ່ໄປ ເວລາ ໃດສະຖານະການໃນຢູເຄຣນ ຖ້ຽວບິນ MH17 ຊຶ່ງບັນທຸກຄົນໂດຍສານພ້ອມດ້ວຍຈຸບິນ 298 ຄົນໄດ້ຖືກຍິງຕົກ ໃນ ວັນທີ 17 ກໍລະກົດຜ່ານມານີ້ ຢູ່ໃກ້ໆກັບເມືອງ Donetsk ທີ່ໝັ້ນຂອງພວກກະບົດໃນຢູເຄຣນ ພວກທີ່ໄດ້ຮັບເຄາະຮ້າຍໃນຖ້ຽວບິນຈາກ Amsterdam ຫາກົວລາລຳເປີຖ້ຽວ ນັ້ນ ສ່ວນຫຼາຍເປັນຊາວ Netherlands ບໍ່ມີຜູ້ລອດຊີວິດຈັກຄົນ ບັນດາເຈົ້າໜ້າທີ່ ກ່າວວ່າ ມາຮອດປັດຈຸບັນນີ້ ຫີບສົບ 228 ຫີບ ໄດ້ສົ່ງກັບຄືນໄປຍັງ Netherlands ແລ້ວ ທີ່ວໍຊິງຕັນ ປະທານາທິບໍດີ ບາຣັກ ໂອບາມາ ກ່າວວ່າ ມັນເປັນການໄວໂພດທີ່ຈະຮູ້ຈັກ ວ່າ ການລົງໂທດຕ່າງໆທີ່ໄດ້ປະກາດໃຊ້ຕໍ່ມົສກູ ທີ່ໃຫ້ການສະໜັບສະໜຸນແກ່ພວກ ກະບົດໃນຢູເຄຣນນັ້ນ ກຳລັງໄດ້ຜົນຫຼືບໍ? ທ່ານໂອບາມາ ກ່າວວ່າ ການລົງໂທດຂອງສະຫະລັດແລະສະຫະພາບຢູໂຣບ ໄດ້ສ້າງ “ ໃຫ້ແກ່ເສດຖະກິດຂອງຣັດເຊຍ ໂດຍໄດ້ສົ່ງຜົນໃຫ້ມີການຫຼັ່ງໄຫຼອອກມາ ຂອງເງິນທຶນ ລະຫວ່າງ 100 ຫາ 200 ຕື້ດອນລາ